**20 ФЕВРУАРИ 2025 г.**

**Наказателно дело от общ характер №513/2024 година – 10:30 часа**

На 20.02.2025 година, се проведе съдебно заседание по наказателно дело №513/2024 година, образувано срещу Д.Б.М. - лекар със специалност Гръдна хирургия.

На 4 юли 2022 година пострадалото лице с инициали Ц.И.С., роден 1957 година, бил хоспитализиран в УМБАЛ „Д-р Г.Странски“ с фрактура на ребра, след като паднал с мотора си. Лекуващ лекар през болничния му престой е бил именно подсъдимият Д.М. След изписването му от болницата на 7 юли 2024 година, пострадалият починал в дома си от остра кръвозагуба вследствие нараняване причинено от катастрофата, заради която е бил хоспитализиран.

Подсъдимият е обвинен в немърливо изпълнение на задълженията си като лекар, в резултат на което пострадалото лице е починало.

В съдебното заседание са разпитани вещите лица изготвили заключение по назначената комплексна съдебно-медицинска експертиза. Поради възражения към заключението от страна на подсъдимия е назначена единична съдебно-медицинска експертиза, която да даде отговори по спорните въпроси. За да се изготви новото заключение делото е отложено и следващото съдебно заседание е насрочено за 08.04.2025 година от 10:30 часа.

**Връзки с обществеността 20 февруари 2025 г.**

**e-mail:** **os\_press@abv.bg**